钦定古今图书集成/理学汇编/学行典/第117卷 > 朱子学的 > 《克己》
## 钦定古今图书集成/理学汇编/学行典/第117卷 > 朱子学的 > 《克己》

“古人为学，大率体察自家病痛，就上面克治将去。
人之气禀有偏，则所见亦不同。如气禀刚底人，则见
刚处多，而处事或失之太刚；柔底人，则见柔处多，而
处事或失之太柔。须是克治气禀偏处。”问：“颜子地
位有甚非礼处？”曰：“只心术闲微，有些子非礼处，须用
净尽截断了。”问：“己私有三：气质之偏，一也；耳目口
鼻之欲，二也；人我忌克之类，三也。孰是夫子所指？”曰：
“三者皆在里面看。下文‘非礼勿视听言动，则耳目口
鼻之欲为多。耳目口鼻四肢之欲，虽人所不能无，
然多而不节，未有不失其本心者，学者所当深戒也’。”